Id-Direttiva tal-Kummissjoni 2001/3/KE
tat-8 ta' Jannar 2001
li tadatta għall-progress tekniku d-Direttiva tal-Kunsill 75/322/KEE li tirrigwarda l-approvazzjoni tat-tip ta' tratturi bir-roti għall-agrikoltura jew għall-forestrija u d-Direttiva tal-Kunsill 75/322/KEE li tirrigwarda s-soppressjoni ta' interferenza tar-radju prodotta minn magni spark ignition immuntati fuq tratturi bir-roti għall-agrikoltura jew għall-forestrija
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 74/150/KEE ta' l-4 ta' Marzu 1974 dwar l-approssimazzjoni tal-liġijiet ta' l-Istati Membri li jirrigwardaw l-approvazzjoni tat-tip ta' tratturi bir-roti għall-agrikoltura jew għall-forestrija [1] kif l-aħħar emendata bid-Direttiva tal-Parlament Ewropew u tal-Kunsill 2000/25/KE [2] u b'mod partikolari l-Artikolu 11 tagħha;
Billi:
(1) Huwa meħtieġ li jiġu klassifikati ċerti Artikoli tad-Direttiva 74/150/KEE u li jiġu allineati l-Annessi hemm mehmuża ma' l-Annessi li jinsabu fid-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri ta' l-approvazzjoni tat-tip ta' vetturi bil-mutur u l-karrijiet tagħhom [3], kif l-aħħar emendata bid-Direttiva tal-Parlament Ewropew u tal-Kunsill 2000/40/KE [4], u ma' l-Annessi li jinsabu mad-Direttiva tal-Kunsill 92/61/KEE tat-30 ta' Ġunju 1992 dwar l-approvazzjoni tat-tip ta' vetturi bil-mutur b'żewġ jew bi tliet roti [5], kif l-aħħar emendata bid-Direttiva tal-Parlament Ewropew u tal-Kunsill 2000/7/KE [6].
(2) Id-Direttiva tal-Kunsill 75/322(KEE) [7], kif l-aħħar emendata bid-Direttiva tal-Kummissjoni 2000/2/KE [8], fiha dokument ta' l-informazzjoni li jenħtieġ li jkun innumerat mill-ġdid biex jieħu akkont ta' l-iskema ta' numerazzjoni introdotta b'din id-Direttiva.
(3) Id-Direttivi 74/150/KEE u 75/322/KEE għandhom ikunu addattati kif xieraq.
(4) Id-disposizzjonijiet ta' din id-Direttiva huma skond l-opinjoni tal-Kumitat ta' l-Addattament għall-Progress Tekniku stabbilit bl-Artikolu 12 tad-Direttiva 74/150/KEE,
ADOTTAT DIN ID-DIRETTIVA:
Artikolu 1
Id-Direttiva 74/150/KEE hija emendata kif ġej:
1. Fl-Artikolu 2(b), il-kliem "Direttivi speċjali" huma mibdula bil-kliem "Direttivi speċjali elenkati fl-Anness II".
2. Fl-Artikolu 3, it-tieni sentenza hija mibdula b'dan li ġej:
"L-Applikazzjoni għandha tkun akkumpanjata b'lista eżawrenti ta' tagħrif jew dokument ta' tagħrif, li l-mudelli tagħhom huma murija fl-Anness I, u bid-dokumenti riferiti fihom."
3. Fl-Artikolu 4(1), il-kliem introduttorju huwa mibdul b'dan li ġej:
"Stat Membru għandu japprova kull tipi ta' tratturi (definiti fl-Anness II, flimkien mal-kategorija li minnha jagħmlu parti) li jissodisfaw il-kondizzjonijiet li ġejjin:"
4. L-Annessi huma mibdula bit-test ta' l-Anness I li jinsab ma' din id-Direttiva.
Artikolu 2
L-Anness IIA (apparti milli għall-appendiċi tiegħu) tad-Direttiva 75/322/KEE huwa mibdul bit-test ta' l-Anness II li jinsab ma' din id-Direttiva.
Artikolu 3
L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma' din id-Direttiva mhux aktar tard mit-30 ta' Ġunju 2002. Għandhom jinformaw bihom minnufih lill-Kummissjoni.
Meta l-Istati Membri jadottaw dawn id-disposizzjonijiet, dawn għandu jkun fihom referenza għal din id-Direttiva jew ikunu akkumpanjati b'dik ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir dik ir-referenza.
Artikolu 4
Dan ir-Regolament għandu jidħol fis-seħħ fl-20 jum li jiġi wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Artikolu 5
Din id-Direttiva hija indirizzata lill-Istati Membri.
Magħmula fi Brussel, fit-8 ta' Jannar 2001.